৪৩ বছর পরেও আমাদের ভাবতে (!) হয় আমাদের স্বাধীনতা-সার্বভৌমত্ব কতটুকু নিরাপদ। পাশের দেশের ফরমায়েশি দেশের জনগণকে বিষিয়ে তুলেছে। আমাদের রাজনীতি, অর্থনীতি ও সংস্কৃতির অলিখিতভাবে তাদের হাতে। প্রতিনিয়ত সীমান্তবর্তী মানুষের মৃত্যুযন্ত্রণায় প্রতিটি দেশপ্রেমিক নাগরিক দেশের স্বাধীনতা-সার্বভৌমত্ব নিয়ে উদ্বিগ্ন। আমাদের পাশের দেশ বন্ধুত্বের প্রশ্নে কতটুকু উত্তীর্ণ। আমরা যেন স্বাধীন দেশের বন্দি নাগরিক। এমন পরিস্থিতিতে বারবার প্রশ্ন জাগে আমাদের কষ্টের বিনিময়ে অর্জিত স্বাধীনতার ফসল কী? এমন আচরণ নিশ্চয় কোন প্রতিবেশী দেশের আচরণ হতে পারে না। আমাদের দেশ থেকে ওরা নেবে আর নেবে আমরা সব বিলিয়ে দেবো এ যেন মগের মুল্লুক, আমরা জীবিত থেকেও মৃত লাশ। আমরা এমন স্বাধীনতা চেয়েছিলাম যেখানে থাকবে না কোনো বঞ্চনা ও অধিকার আদায়ের পুনঃপুন আন্দোলন। আমরা চেয়েছিলাম হাতে হাত রেখে কাঁধে কাঁধ মিলিয়ে এগিয়ে যাওয়ার বাংলাদেশ। যে দেশটি বিশ্বদরবারে মাথা উঁচু করে দাঁড়াবে, প্রমাণ করবে আমরা সার্বভৌম আমরা স্বাধীন।